b'\n_START_ARTICLE_\nAarne Niinivirta\n_START_PARAGRAPH_\nAarne Niinivirta (1906 Vehmaa \xe2\x80\x93 20. marraskuuta 1942) oli suomalainen taidemaalari ja h\xc3\xa4n edusti symbolismia. H\xc3\xa4nen p\xc3\xa4\xc3\xa4ty\xc3\xb6ns\xc3\xa4 ovat vuosina 1940\xe2\x80\x931942 tehdyt Turun Yl\xc3\xb6snousemuskappelin alttaritaulun luonnokset, joiden suunnitelmilla h\xc3\xa4n sai ensimm\xc3\xa4isen palkinnon alttarisein\xc3\xa4n maalauskilpailussa 1940. Niinivirran kuoltua tuberkuloosiin kappelin arkkitehti Erik Bryggman p\xc3\xa4\xc3\xa4tti korvata alttaritauluksi suunnitellun freskon muratti-istutuksilla, mutta Niinivirran luonnokset ovat n\xc3\xa4ht\xc3\xa4viss\xc3\xa4 kappelin sakastin sein\xc3\xa4ll\xc3\xa4.'